Operațiunea „Școala”: 28 de traficanți de droguri au fost arestați. Printre dealeri ar fi și doi adolescenți de 15 ani
Anchetatorii anunță, miercuri, că, în urma Operațiunii ”Școala” – percheziții în județele Iași și Vaslui la persoane care ar vinde droguri printre elevi – au fost reținute 29 de persoane, ulterior 28 fiind arestate preventiv. Cei vizați au între 16 și 61 de ani. Doi adolescenți de 15 ani urmează a fi expertizați pentru a se stabili dacă au avut discernământ la comiterea faptelor.